กรุงไทย แจงทุกข้อสงสัย ปมบัตร Travel Card หลังลูกค้าโวยรูดไม่ปรื้ด
กรุงไทย แจงลูกค้าใช้บัตร Krungthai Travel Card หลังมีผู้ร้องเรียน รูดไม่ออก กดเงินไม่ได้ ระบุ มีการกดรหัสไม่ถูกต้อง ยอมรับ ธนาคารมีการป้องกันการโจรกรรมและความสูญเสียทางการเงินให้กับลูกค้า จึงระงับรายการในบางร้านค้า,ตามที่ทีมข่าวเฉพาะกิจไทยรัฐออนไลน์ ได้จัดทำสกู๊ปพิเศษเรื่อง ,ไหนบอกเที่ยวนอก พกใบเดียวจบ โวยเงินแสนคาบัตร รูดไม่ออก, เมื่อวันที่ 15 กรกฎาคม 2562 โดยคุณศิริลักษณ์ สุวรรณวงศ์ ได้ร้องเรียนผ่านทีมข่าวฯ เรื่องที่ไม่สามารถถอนเงินสด หรือรูดซื้อสินค้าในต่างประเทศนั้น,ธนาคารกรุงไทย ได้ตรวจสอบการทำรายการผ่านเครื่องเอทีเอ็มและการรูดซื้อสินค้าของ คุณศิริลักษณ์ สุวรรณวงศ์ ลูกค้าผู้ถือบัตร Krungthai Travel Card ที่ประเทศสหรัฐอเมริกา ระหว่างเดือนมิถุนายน-กรกฎาคม 2562 ซึ่งเป็นช่วงที่ลูกค้าระบุว่ามีปัญหานั้น พบว่า มีการนำบัตรไปทำรายการสอบถามยอดที่เครื่องเอทีเอ็ม แต่ไม่สามารถทำรายการสอบถามยอดได้ เนื่องจากธนาคารอำนวยความสะดวกให้ลูกค้าที่ถือบัตร Krungthai Travel Card สามารถเช็กยอดเงินในบัตรได้ด้วยตัวเองตลอด 24 ชั่วโมง ผ่านแอปพลิเคชันกรุงไทย NEXT โดยไม่มีค่าธรรมเนียมใดๆ ซึ่งสะดวกกว่าการเช็กยอดที่เครื่องเอทีเอ็ม นอกจากนี้ยังพบว่ามีการกดรหัสบัตรไม่ถูกต้อง รวมทั้งมีการระงับการใช้บริการบัตรตนเอง ผ่านแอปพลิเคชันกรุงไทย NEXT ซึ่งหากลูกค้ากดรหัสถูกต้องและยกเลิกการระงับการใช้บัตร ลูกค้าสามารถใช้งานได้ตามปกติ,บัตร Krungthai Travel Card เป็นบัตรเดบิตที่เป็นชิปการ์ด ใช้คู่กับรหัส 6 หลัก ซึ่งมีความปลอดภัยสูง สามารถถอนเงินจากเครื่องเอทีเอ็มทุกเครื่องในวงเงินที่ลูกค้ากำหนด และในกรณีที่ถอนเงินผ่านเครื่องเอทีเอ็มบางแห่ง ที่ให้กดรหัส 4 หลัก ลูกค้าสามารถกดรหัส 6 หลัก เพื่อทำรายการได้, ,บัตร Krungthai Travel Card สามารถใช้ซื้อสินค้าจากร้านค้าทั่วโลก แต่สำหรับปัญหาที่ลูกค้าไม่สามารถใช้บัตรซื้อสินค้าที่ร้าน Target บางสาขาเมื่อปลายเดือนมิถุนายน 2562 นั้น เกิดจากมาตรการบริหารความเสี่ยงของธนาคาร ในการป้องกันการโจรกรรมและความสูญเสียทางการเงินให้กับลูกค้า จึงระงับรายการในบางร้านค้า ในช่วงเปลี่ยนผ่านการยกเลิกบัตรแบบแถบแม่เหล็ก และเปลี่ยนมาเป็นบัตรชิปการ์ด ซึ่งขณะนี้ธนาคารได้ปรับมาตรการเพื่อลดอุปสรรคการใช้งาน โดยสามารถใช้งานในทุกร้านค้าในประเทศสหรัฐอเมริกาแล้ว เนื่องจากบัตรเดบิตที่ลูกค้าถือส่วนใหญ่เป็นบัตรชิปการ์ด ซึ่งมีความปลอดภัยและยากต่อการคัดลอกข้อมูล,บัตร Krungthai Travel Card เป็นบัตรที่ลูกค้าสามารถแลกเปลี่ยนเงินตราสกุลต่างประเทศด้วยตนเองใน 10 สกุลเงินหลัก รวมทั้งสามารถซื้อเพิ่มหรือขายคืนผ่านแอปพลิเคชันกรุงไทย NEXT ตามความต้องการ หรือเมื่ออัตราแลกเปลี่ยนเหมาะสม โดยซื้อด้วยเงินบาทและขายคืนเป็นเงินบาท ตามเงื่อนไขการให้บริการ,ธนาคารจึงเรียนมาเพื่อให้ข้อมูลในส่วนที่เป็นประโยชน์สูงสุดกับลูกค้าผู้ถือบัตร Krungthai Travel Card , ,ฝ่ายกลยุทธ์การตลาด ,โทร. 0-2208-4176-8 ,18 กรกฎาคม 2562
กรุงไทย แจงลูกค้าใช้บัตร Krungthai Travel Card หลังมีผู้ร้องเรียน รูดไม่ออก กดเงินไม่ได้ ระบุมีการกดรหัสไม่ถูกต้อง ยอมรับ ธนาคารมีการป้องกันการโจรกรรมและความสูญเสียทางการเงินให้กับลูกค้า
Krungthai Travel Card,รูดซื้อสินค้า,บัตรวีซ่า,อี-มันนี่,บัตรเงินสด,ข่าวทั่วไป